คือมีอะไรกับแฟน ใส่ถุงยางแล้วถุงยางแตกแบบไม่รู้ตัว รู้ก็ตอนแฟนหลั่งในไปแล้ว เลยทานยาคุมฉุกเฉินทันทีแบบ1เม็ด ทานทันทีผิดหลักไหมคะ จะท้องไหม
สวัสดีค่ะ By,หากถุงยางอนามัยแตก ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ทั้งนี้ การที่ทานทันทีหลังจากมีเพศสัมพันธ์ สามารถทำได้ และทำให้ประสิทธิภาพของยาเป็นไปโดยสูงสุดด้วยค่ะ หากยิ่งทานช้า ประสิทธิภาพในการป้องกันการตั้งครรภ์ก็ยิ่งลดลงไปค่ะ และหากเลย 72 ชั่วโมงไปแล้ว ก็จะไม่ได้ผลในการป้องกันค่ะ